“ТӨРИЙН ЦЭРГИЙН БАЙГУУЛЛАГЫН ХӨГЖЛИЙН СТРАТЕГИ-2030”

БАРИМТ БИЧГИЙН ХЭРЭГЖИЛТИЙГ ХАНГАХ ДУНД ХУГАЦААНЫ

ХӨТӨЛБӨР (2019-2024)-ийн төслийн танилцуулга

Нэг. Хөтөлбөрийн төсөл боловсруулах үндэслэл

Дэлхийн болон бүс нутгийн аюулгүй байдал, уур амьсгалын өөрчлөлт, хүний буруутай үйл ажиллагааны улмаас үүдэлтэй гамшгийн нөхцөл байдал, гамшгийн эрсдэлийг бууруулах дэлхий нийтийн чиг хандлага, техник технологийн хөгжил нь Онцгой байдлын байгууллагыг хөгжүүлэх, тулгамдаж буй асуудлуудыг шийдвэрлэх, хуулиар хүлээсэн үүргээ биелүүлэх нөхцлийг бүрдүүлэх шаардлагыг бий болгож байна.

Улсын Их Хурлын 2015 оны 85 дугаар тогтоолоор “Монгол Улсын батлан хамгаалах бодлогын үндэс”-ийг баталж, энэхүү баримт бичигт нийцүүлэн Монгол Улсын батлан хамгаалахын тухай, Зэвсэгт хүчний тухай, Цэргийн албаны тухай, Цэргийн алба хаагчийн эрх зүйн байдлын тухай, Гамшгаас хамгаалах тухай хуулиудыг шинэчлэн баталснаар Монгол Улсын батлан хамгаалах болон гамшгаас хамгаалах тогтолцооны эрх зүйн орчин бүрэн шинэчлэгдсэн.

Улсын Их Хурлын 2011 оны 22 дугаар тогтоолоор батлагдсан Гамшгаас хамгаалах талаар төрөөс баримтлах бодлогын 5 дахь үндсэн чиглэлд “Гамшгаас хамгаалах хүч хэрэгслийн чадавхыг бэхжүүлнэ” гэж заасан. Мөн Монгол Улсын Засгийн газрын 2017 оны 127 дугаар тогтоолоор “Төрийн цэргийн байгууллагын хөгжлийн стратеги-2030” баримт бичгийг баталж, энэхүү баримт бичгийн хэрэгжилтийг хангах дунд хугацааны хөтөлбөр боловсруулж батлуулахыг Төрийн цэргийн байгууллын төрийн захиргааны дээд удирдлагуудад тус тус даалгасан.

Иймд Төрийн цэргийн байгууллагын хөгжлийн стратегид дэвшүүлсэн зорилго, зорилтыг хэрэгжүүлэх үүднээс энэхүү дунд хугацааны хөтөлбөрийн төслийг боловсрууллаа.

Хоёр. Хөтөлбөрийг хэрэгжүүлэх арга хэлбэр

“Төрийн цэргийн байгууллагын хөгжлийн стратеги-2030”-ийг 2017-2020, 2020-2024, 2024-2030 он хүртэл 3 үе шаттай хэрэгжүүлэхээр Засгийн газраас баталсан бөгөөд энэхүү дунд хугацааны хөтөлбөрийг 2019-2024 он хүртэл хэрэгжүүлэхээр боловсруулсан.

Уг хөтөлбөрийг хэрэгжүүлэх үйл ажиллагааны төлөвлөгөөг боловсруулж, Монгол Улсын Шадар сайдаар батлуулан Онцгой байдлын асуудал эрхэлсэн төрийн захиргааны байгууллага, харьяа салбар, нэгж, холбогдох яам, агентлаг, нутгийн өөрөө удирдах болон захиргааны байгууллага, иргэний нийгмийн, шинжлэх ухааны байгууллага, хувийн хэвшил, олон улсын байгууллагуудын түншлэл, хамтын ажиллагаанд суурилж хэрэгжүүлнэ.

Хөтөлбөрийг хэрэгжүүлэхэд шаардагдах санхүүжилтийг жил бүрийн эдийн засаг, нийгмийг хөгжүүлэх үндсэн чиглэл, улсын болон орон нутгийн төсөвт тусгаж, гадаадын зээл, тусламж, олон улсын байгууллагын төсөл, хөтөлбөрт хамруулах замаар шийдвэрлэнэ.

БОДЛОГО ЗОХИЦУУЛАЛТ, ХАМТЫН АЖИЛЛАГААНЫ ГАЗАР

Төсөл

Засгийн газрын 2018 оны ... дугаар

тогтоолын хавсралт

“ТӨРИЙН ЦЭРГИЙН БАЙГУУЛЛАГЫН ХӨГЖЛИЙН СТРАТЕГИ-2030”

БАРИМТ БИЧГИЙН ХЭРЭГЖИЛТИЙГ ХАНГАХ ДУНД ХУГАЦААНЫ

ХӨТӨЛБӨР

**Нэг. Нийтлэг үндэслэл**

Дэлхийн болон бүс нутгийн аюулгүй байдал, уур амьсгалын өөрчлөлт, хүний буруутай үйл ажиллагааны улмаас үүдэлтэй гамшгийн нөхцөл байдал, гамшгийн эрсдэлийг бууруулах дэлхий нийтийн чиг хандлага, техник технологийн хөгжилнь Онцгой байдлын байгууллагыг хөгжүүлэх, тулгамдаж буй асуудлуудыг шийдвэрлэх, хуулиар хүлээсэн үүргээ биелүүлэх нөхцлийг бүрдүүлэх шаардлагыг бий болгож байна.

Улсын Их Хурлын 2015 оны 85 дугаар тогтоолоор “Монгол Улсын батлан хамгаалах бодлогын үндэс”-ийг баталж, энэхүү баримт бичигт нийцүүлэн Монгол Улсын батлан хамгаалахын тухай, Зэвсэгт хүчний тухай, Цэргийн албаны тухай, Цэргийн алба хаагчийн эрх зүйн байдлын тухай, Гамшгаас хамгаалах тухай хуулиудыг шинэчлэн баталснаар Монгол Улсын батлан хамгаалах болон гамшгаас хамгаалах тогтолцооны эрх зүйн орчин бүрэн шинэчлэгдсэн.

Улсын Их Хурлын 2011 оны 22 дугаар тогтоолоор батлагдсан Гамшгаас хамгаалах талаар төрөөс баримтлах бодлогын 5 дахь үндсэн чиглэлд “Гамшгаас хамгаалах хүч хэрэгслийн чадавхыг бэхжүүлнэ” гэж заасан. Мөн Монгол Улсын Засгийн газрын 2017 оны 127 дугаар тогтоолоор “Төрийн цэргийн байгууллагын хөгжлийн стратеги-2030” баримт бичгийг баталж, энэхүү баримт бичгийн хэрэгжилтийг хангах дунд хугацааны хөтөлбөр боловсруулж батлуулахыг Төрийн цэргийн байгууллын төрийн захиргааны дээд удирдлагуудад тус тус даалгасан нь энэхүү хөтөлбөрийг боловсруулах үндэслэл болж байна.

“Төрийн цэргийн байгууллагын хөгжлийн стратеги-2030” баримт бичгийн хэрэгжилтийг хангах дунд хугацааны хөтөлбөр нь (цаашид “хөтөлбөр” гэх) Онцгой байдлын байгууллагыг 2019-2024 он хүртэл хөгжүүлэх дунд хугацааны бодлогын баримт бичиг мөн.

**Хоёр. Хөтөлбөрийн зорилго, зорилт**

2.1. Хөтөлбөрийн зорилго нь гамшгаас хамгаалах эрсдэлийн цогц удирдлагыг хэрэгжүүлж, мэдлэг, ур чадвар, мэргэшил бүхий алба хаагчийг хөгжүүлэх замаар онцгой байдлын байгууллагын чадавхыг бэхжүүлэхэд оршино.

2.2. Хөтөлбөрийн зорилгыг хангахын тулд дараах зорилтуудыг хэрэгжүүлнэ:

2.2.1. гамшгаас хамгаалах эрх зүйн орчин, гамшгийн эрсдэлийн удирдлагын тогтолцоог боловсронгуй болгоно;

2.2.2. цэргийн албанд тулгуурласан онцгой байдлын байгууллагыг төлөвшүүлнэ;

2.2.3. гамшгаас хамгаалах эрсдэлийн удирдлагын манлайлал, мэдлэг, оролцоог сайжруулж, мэргэжлийн ур чадвар бүхий хүний нөөцийг бүрдүүлнэ;

2.2.4. гамшгийн эрсдэлийн удирдлагын үйл ажиллагаанд шинжлэх ухааны ололт, шинэ мэдлэг, дэвшилтэт техник, технологи, инновацийг нэвтрүүлж, гамшиг судлалыг хөгжүүлнэ;

2.2.5. онцгой байдлын байгууллагын анги, салбарын чадавхыг бэхжүүлнэ;

2.2.6. байгалийн болон хүний хүчин зүйлээс хамааралтай гамшиг, ослын үеийн төрийн цэргийн бусад байгууллагын оролцоог нэмэгдүүлнэ.

**Гурав. Хөтөлбөрийн зорилтын хүрээнд хэрэгжүүлэх арга хэмжээ**

3.1. Гамшгаас хамгаалах эрх зүйн орчин, гамшгийн эрсдэлийн удирдлагын тогтолцоог боловсронгуй болгох зорилтын хүрээнд дараах арга хэмжээг авч хэрэгжүүлнэ:

3.1.1. “Гамшгийн эрсдэлийг бууруулах Сендайн үйл ажиллагааны хүрээ 2015-2030” баримт бичигт нийцүүлэн Гамшгаас хамгаалах талаар төрөөс баримтлах бодлого, хөтөлбөрийг шинэчлэн боловсруулж батлуулах;

3.1.2. Монгол Улсын Үндсэн хууль, Монгол Улсын Үндэсний аюулгүй байдлын үзэл баримтлалд заасан үндэсний язгуур,ашиг сонирхолд тулгуурлан гамшгаас хамгаалах эрсдэлийн даатгалын хуулийн төсөл шинээр боловсруулж батлуулах;

3.1.3. онцгой байдлын байгууллагын болон гамшгаас хамгаалах стратегийн төлөвлөлтийн баримт бичгүүдийг шинэчлэн мөрдүүлэх;

3.1.4. орон нутагт Гамшгийн эрсдэлийг бууруулах орон нутгийн зөвлөлийг байгуулж, үйл ажиллагааг жигдрүүлэх;

3.1.5. орон нутагт гамшгийн эрсдэлийг бууруулах, хүмүүнлэгийн тусламжийн сан бий болгох, гамшгаас урьдчилан сэргийлэх үйл ажиллагааг эрсдэлийн үнэлгээнд тулгуурлаж явуулах;

3.1.6. гамшгаас хамгаалах үйл ажиллагааг хэрэгжүүлэхэд шаардлагатай стандарт, норм нормативыг боловсронгуй болгох.

3.2. Цэргийн албанд тулгуурласан онцгой байдлын байгууллагыг төлөвшүүлэх зорилтын хүрээнд дараах арга хэмжээг авч хэрэгжүүлнэ:

3.2.1. онцгой байдлын байгууллагын харуул, жижүүрийн албаны үйл ажиллагааг цэргийн албаны дүрэмд нийцүүлэн боловсронгуй болгох;

3.2.2. онцгой байдлын байгууллагын энхийг дэмжих ажиллагааны чадавх, оролцоог нэмэгдүүлэх;

3.2.3. төрийн цэргийн байгууллагын нэгдсэн ажиллагаа, төлөвлөлт, хоорондын уялдаа холбоог хангах;

3.2.4. онцгой байдлын байгууллагын бүтэц, зохион байгуулалт, цэргийн сургалт, бэлтгэлийн тогтолцоог боловсронгуй болгох;

3.2.5. онцгой байдлын байгууллагын алба хаагчийн харуул жижүүрлэлт болон гамшгийн голомтод үүрэг гүйцэтгэхэд нь зохицсон материалын хангалт, норм, стандарт, хэмжээг шинэчлэн тогтоож мөрдүүлэх;

3.2.6. цэргийн хэргийн мэдлэг, цэргийн нийтлэг дүрмийн нэгдсэн тогтолцоог хэрэгжүүлэх.

3.3. Гамшгаас хамгаалах эрсдэлийн удирдлагын манлайлал, мэдлэг, оролцоог сайжруулж, мэргэжлийн ур чадвар бүхий хүний нөөцийг бүрдүүлэх зорилтын хүрээнд дараах арга хэмжээг авч хэрэгжүүлнэ:

3.3.1. онцгой байдлын байгууллагын хүний нөөцийн хөгжлийн хөтөлбөрийг батлан хэрэгжүүлэх;

3.3.2. хүний нөөцийн бодлого, менежментийг боловсронгуй болгож, офицер, ахлагчдын орон тоо, хүйсийн зохистой харьцааг шинэчлэн тогтоох;

3.3.3. онцгой байдлын сургуулийн бүтэц, зохион байгуулалтыг боловсронгуй болгох, сургалтын материаллаг баазыг үе шаттай нэмэгдүүлэх, сургалтын хөтөлбөр, агуулга, хэлбэрийг шинэчлэн сайжруулах;

3.3.4. алба хаагчдыг гамшгийн эрсдэлийн удирдлагын чиглэлээр мэргэшүүлэх, гадаад, дотоодын их, дээд сургуульд магистр, докторын сургалтад хамруулах;

3.3.5. гамшгаас хамгаалах улсын хяналтыг хэрэгжүүлэх чиглэлээр хүний нөөцийн чадавхыг сайжруулах;

3.3.6. удирдах албан тушаалтны мэргэжлийн мэдлэг, ур чадвар, дадлагыг дээшлүүлэх, удирдах албан тушаалтны нөөцийг мерит зарчимд тулгуурлан бүрдүүлэх;

3.3.7. төрөл мэргэжлийн аврагчдын зохистой харьцааг гамшгаас хамгаалах хэрэгцээ, шаардлага, эдийн засгийн боломж, гүйцэтгэх үүрэгт нийцүүлэн тогтоож, чадавхыг сайжруулах;

3.3.8. албан хаагчдын нийгмийн баталгаа, ажлын байрны орчин, үүрэг гүйцэтгэх нөхцөл, хөдөлмөр хамгаалал, аюулгүй ажиллагааг сайжруулах;

3.4. Гамшгийн эрсдэлийн удирдлагын үйл ажиллагаанд шинжлэх ухааны ололт, шинэ мэдлэг, дэвшилтэт техник, технологи, инновацийг нэвтрүүлж, гамшиг судлалыг хөгжүүлэх зорилтын хүрээнд дараах арга хэмжээгавч хэрэгжүүлнэ:

3.4.1. гамшгийн эрсдэлийн удирдлагын чиглэлээр судалгаа шинжилгээний ажлыг өргөжүүлэх;

3.4.2. гамшгийн эрсдэлийг бууруулахад орон зайн мэдээллийн систем, сансраас тандан судлах технологийг нэвтрүүлэх

3.4.3. гамшгийн голомтыг агаараас тандан судлах нисэх төхөөрөмжөөр /дрон/ түймрийн эрсдэл бүхий аймаг, сумдыг хангах;

3.4.4. гамшгаас хамгаалах үйл ажиллагааг сайжруулахад чиглэсэн инновацийн төсөл, хөтөлбөр хэрэгжүүлэх;

3.4.5. орчны аюулгүй байдлын үнэлгээ хийх лабораторийн үйл ажиллагааг өргөтгөх, улсын нөөцийн бараа материалын чанар байдал, гал түймрийн шалтгаан нөхцөл, хөрс, агаар усан дахь химийн хорт бодисыг тодорхойлох багаж, тоног төхөөрөмжийг нэмэгдүүлэх;

3.4.6. онцгой байдлын байгууллагын хэмжээнд орчин үеийн техник хэрэгсэл, дэвшилтэт технологид суурилсан гамшгийн удирдлага, холбоо, автоматжуулалтын системийг нэвтрүүлж, удирдлагын шуурхай, тасралтгүй байдлыг хангах.

3.5. Онцгой байдлын байгууллагын анги, салбарын чадавхыг бэхжүүлэх зорилтын хүрээнд дараах арга хэмжээгавч хэрэгжүүлнэ:

3.5.1. хүн ам, дэд бүтэц, гамшиг, ослын нөхцөл байдлыг үндэслэн аврах, гал унтраах анги, салбар, бүлгийг байгуулах асуудлыг Засгийн газрын мөрийн хөтөлбөр, эдийн засаг, нийгмийг хөгжүүлэх үндсэн чиглэлд тусгах замаар хэрэгжүүлэх;

3.5.2. байгууллагын бүтцийн нэгжид барилга, тоног төхөөрөмжийн засвар үйлчилгээний мэргэжлийн бүлэг бий болгох;

3.5.3. аврах, гал унтраах техник, тоног төхөөрөмжийн чадавхыг сайжруулах, тусгай зориулалтын хүн нэг бүрийн хамгаалах хэрэгслийн хангалтыг нэмэгдүүлэхэд чиглэсэн дэд хөтөлбөр боловсруулж хэрэгжүүлэх;

3.5.4. орон нутгийн Онцгой байдлын газруудад шуурхай удирдлага, зарлан мэдээлэх төвүүдийг байгуулж, бүсийн төв, онцгой байдлын ерөнхий газрын Шуурхай удирдлага, зарлан мэдээлэх төвтэй холбох;

3.5.5. **онцгой байдлын асуудал эрхэлсэн төрийн захиргааны байгууллага**, төв, орон нутгийн онцгой байдлын анги, байгууллагын үйл ажиллагааг цахим хэлбэрт шилжүүлэх, цахим мэдээллийн санг хөгжүүлэх, дижитал шилжилт, тоон технологийг нэвтрүүлэх;

3.5.6. Хүн ам ихээр төвлөрсөн хотуудад улсын нөөцийн хүнсний бараа материал хадгалах иж бүрэн механикжсан агуулах, газрын тосны бүтээгдэхүүн хадгалах терминал агуулахын цогцолбор шинээр барьж байгуулах;

3.5.7.Онцгой байдлын байгууллагад агаараас эрэн хайх аврах ажиллагаа явуулах нэгж байгуулах.

3.6. Байгалийн болон хүний хүчин зүйлээс хамааралтай гамшиг, ослын үеийн төрийн цэргийн бусад байгууллагын оролцоог нэмэгдүүлэх зорилтын хүрээнд дараах арга хэмжээгавч хэрэгжүүлнэ:

3.6.1. хил хамгаалах байгууллагын болон зэвсэгт хүчний анги салбаруудад гамшиг осолтой тэмцэх техник, багаж зэвсэглэмжийг нэмэгдүүлэх

3.6.2. хил хамгаалах байгууллага болон зэвсэгт хүчний анги салбарууд, бусад төрийн тусгай чиг үүрэг бүхий байгууллагуудтай гамшгаас хамгаалах чиглэлээр хамтарсан сургалт, дадлага зохион байгуулах

3.6.3 зэвсэгт хүчин, хил хамгаалах байгууллага болон бусад төрийн тусгай чиг үүрэг бүхий байгууллагуудтай харилцан ажиллагаа, бэлэн байдал, зэвсэглэл, техникийн харилцан уялдааг хангах, холбоо мэдээллийн нэгдсэн сүлжээг бүрдүүлэх;

3.6.4. .........................................................

**Дөрөв. Хөтөлбөрийн санхүүжилт**

4.1. Хөтөлбөрийн зорилт, арга хэмжээг хэрэгжүүлэх үйл ажиллагааг дараах эх үүсвэрээс санхүүжүүлнэ:

4.1.1. улсын төсөв

4.1.2. гадаадын зээл, тусламж,

4.1.3. бусад эх үүсвэр

**Тав. Хөтөлбөрийн үр дүн**

5.1. Хөтөлбөрийг хэрэгжүүлсэнээр дараах үр дүнд хүрнэ:

5.1.1. гамшгаас хамгаалах эрх зүйн орчин, гамшгийн эрсдэлийн удирдлагын тогтолцоо бүрдэнэ;

5.1.2. цэргийн албанд тулгуурласан онцгой байдлын байгууллага төлөвшинө;

5.1.3. мэргэшсэн, чадварлаг хүний нөөц бүрдэж, байгууллагын үйл ажиллагаа бэхжинэ;

5.1.4. гамшгийн эрсдэлийг бууруулах үйл ажиллагаанд дэвшилтэт техник, технологи нэвтэрч, судалгаа, шинжилгээний ажил өргөжинө;

5.1.5. онцгой байдлын байгууллагын анги, салбарын чадавх сайжирч, техник, тоног төхөөрөмжийн хангалт 70 хувьд хүрнэ;

5.1.6. гамшиг, ослоос урьдчилан сэргийлэх, аврах, хор уршгийг арилгах үйл ажиллагаанд бусад төрийн цэргийн байгууллагын оролцоо нэмэгдэнэ.

**Зургаа. Хөтөлбөрийн удирдлага, зохион байгуулалт**

**6.1. Хөтөлбөрийг хэрэгжүүлэх үйл ажиллагааны төлөвлөгөөг онцгой байдлын асуудал эрхэлсэн засгийн газрын гишүүн баталж, хөтөлбөр, төлөвлөгөөний хэрэгжилтэд хяналт тавина.**

**6.2. Онцгой байдлын асуудал эрхэлсэн төрийн захиргааны байгууллага, түүний харьяа салбар, нэгжүүд нь хөтөлбөрийг хэрэгжүүлэгч байна.**

**Долоо. Хөтөлбөрийн хяналт-шинжилгээ, үнэлгээ**

**7.1. Хөтөлбөрийн хэрэгжилтийг зорилт, үйл ажиллагааны үр дүнгээр үнэлэх бөгөөд жил бүр онцгой байдлын асуудал эрхэлсэн төрийн захиргааны байгууллага хяналт-шинжилгээ, үнэлгээ хийнэ.**

**7.2. Хөтөлбөрийн хэрэгжилтийн явцын хяналт-шинжилгээ, үнэлгээний тайланг онцгой байдлын асуудал эрхэлсэн Засгийн газрын гишүүн жил бүр Засгийн газарт танилцуулна.**

**---оОо---**